2.  ลักษณะการประกอบธุรกิจ

    1.  ประวัติความเป็นมาและพัฒนาการที่สำคัญ

        1.  ก) ประวัติความเป็นมา

บริษัท บ้านร็อคการ์เด้น จำกัด (มหาชน) (“บริษัท”) หรือ (“BROCK”) เดิมชื่อบริษัท ชูชีพ เซาท์
กรุ๊ฟ จำกัด ซึ่งจดทะเบียนก่อตั้งขึ้นเมื่อวันที่ 5 กุมภาพันธ์ พ.ศ. 2533 โดยกลุ่มศิลปรัตน์
ซึ่งมีประสบการณ์ในการประกอบธุรกิจค้าที่ดินจัดสรรในกรุงเทพมหานครและจังหวัดใหญ่ต่างๆของประเทศ
เช่น จังหวัดเชียงใหม่ และจังหวัดต่างๆแถบชายทะเล เช่น จังหวัดระยอง และจังหวัดภูเก็ต
เป็นต้น รวมถึงโครงการธุรกิจจัดสรรที่ดินเปล่าเพื่อแบ่งขายในโครงการสวนเกษตร
บริเวณซอยวัชรพล กรุงเทพฯ จากประสบการณ์ที่สะสมต่อเนื่องมาในการทำธุรกิจค้าที่ดินจัดสรร

ตระกูลศิลปรัตน์ได้เล็งเห็นโอกาสในการพัฒนาธุรกิจอสังหาริมทรัพย์มากยิ่งขึ้น
จึงได้เริ่มโครงการพัฒนาธุรกิจอสังหาริมทรัพย์ โดยทีมผู้บริหารชุดเดียวกันซึ่งย้ายมาจากบริษัท
ร็อคการ์เด้นกรุ๊ป จำกัด
แสดงให้เห็นถึงความสามารถและความเชี่ยวชาญในการพัฒนาบ้านจัดสรรพร้อมที่ดินรวมถึงบ้านพักตากอากาศหรือรีสอร์ท

[]

  บริษัท บ้านร็อคการ์เด้น จำกัด (มหาชน)

รูปแบบแผนผัง การปรับโครงสร้างของบริษัท

ภายหลังจากการปรับโครงสร้างของบริษัทและโอนย้านผู้บริหารซึ่งเป็นชุดเดียวกันกับทีมที่บริหารงานให้กับบริษัทร็อคการ์เด้น
กรุ๊ป จำกัด มาที่บริษัท บ้านร็อคการ์เด้น จำกัด ( มหาชน )
ซึ่งเป็นบริษัทที่ใช้ประกอบธุรกิจอสังหาริมทรัพย์ โดยมีลักษณะการบริหารงาน การจัดการ
และการพัฒนาธุรกิจอสังหาริมทรัพย์ของบริษัทที่มุ่งเน้นไปที่การนำที่ดินของบริษัทที่มีอยู่มาใช้ให้เกิดประโยชน์และประสิทธิภาพสูงสุด
รวมถึงการจัดหาซื้อที่ดินในทำเลที่มีศักยภาพเพื่อทำโครงการจัดสรรต่อไป

บริษัทได้มีการดำเนินการด้านการบริหารงาน โดยส่วนของการออกแบบโครงการ
การก่อสร้างโครงการ
และการทำการตลาดเพื่อขายบ้านโครงการต่างๆบริษัทได้มุ่งเน้นการจ้างบุคลากรภายนอกหรือบริษัทภายนอนทั้งหมด(Outsource)100%
เพื่อเป็นการควบคุมค่าใช้จ่ายของบริษัท ให้เกิดประสิทธิภาพสูงสุดในการดำเนินงาน
และเพิ่มศักยภาพในการบริหารงานและการจัดการของบริษัท

โดยข้อมูลต่อไปนี้เป็นการแสดงให้เห็นถึงพัฒนาการที่สำคัญของบริษัทในช่วง 5 ปีที่ผ่านมา ดังต่อไปนี้

  7 มีนาคม 2548 ที่ประชุมสามัญผู้ถือหุ้น ครั้งที่ 1/2548 เมื่อวันที่ 7 มีนาคม 2548
  มีมติให้บริษัทแปรสภาพเป็นบริษัทมหาชน และเพิ่มทุนจดทะเบียนจาก 800.00 ล้านบาท เป็น
  1,000.00 ล้านบาท โดยการออกหุ้นสามัญใหญ่จำนวน 40.00 ล้านหุ้น มูลค่าที่ตราไว้หุ้นละ
  5.00 บาท เพื่อทำการเสนอขายให้กับบุคคลทั่วไปและพนักงานของบริษัทและบริษัทย่อย
  และเปลี่ยนชื่อจาก “บริษัท บ้านร็อคการ์เด้น จำกัด” เป็น “บริษัท บ้านร็อคการ์เด้น จำกัด
  (มหาชน)”

  12 พฤษภาคม 2548 บริษัทได้จัดตั้งบริษัทย่อยคือ บริษัท สยาม พาราไดส์ กรุ๊ป โฮลดิ้ง จำกัด
  ทุนจดทะเบียน 40 ล้านบาท ซึ่งเป็นบริษัทร่วมทุน ( Joint venture Company )
  กับผู้ร่วมลงทุนซึ่งส่วนใหญ่เป็นชาวต่างประเทศ โดยถือในสัดส่วนที่เท่ากันร้อยละ 50
  เพื่อเช่าที่ดินต่อจาก บริษัท นวเทพ จำกัด

  12 – 25 พฤษภาคม 2548 บริษัททำบันทึกข้อตกลงกับบริษัทอื่นๆที่ประกอบธุรกิจอสังหาริมทรัพย์
  และ/หรือที่ถือครองที่ดินเปล่าโดยมีกรรมการและผู้บริหารของบริษัทดำรงตำแหน่งเป็นกรรมการและ/หรือเป็นผู้ถือหุ้นใหญ่ที่มีอยู่ในปัจจุบันจำนวน
  9 แห่ง และบริษัท ร็อคการ์เด้น กรุ๊ป จำกัด ซึ่งอาจนำไปสู่ Conflict of Interest
  ในแง่ของการประกอบธุรกิจในอนาคตของบริษัทเหล่านี้
  โดยมีวัตถุประสงค์เพื่อขจัดความขัดข้องสงสัยดังกล่าว

  24 พฤศจิกายน 2548 ในปี 2548 บริษัทได้ร่วมลงทุนกับชาวต่างประเทศ
  เพื่อทำการพัฒนาโครงการที่เทียบเรือยอซต์บ้านพักตากอากาศ คอนโดมิเนียม
  และโรงแรมหรูติดชายทะเล บนที่ดินของบริษัทย่อย คือ บริษัท นวเทพ จำกัด
  ซึ่งติดชายทะเลอำเภอถลาง จังหวัดภูเก็ต อย่างไรก็ตาม
  ผู้ร่วมลงทุนยังไม่ได้ชำระเงินตามข้อตกลง จึงได้ยกเลิกการร่วมทุนดังกล่าว
  และบริษัทได้ดำเนินการขายหุ้นทั้งหมดที่บริษัทถือในบริษัทย่อย คือ บริษัท สยาม พาราไดส์ กรุ๊ป
  โฮลดิ้ง จำกัด ให้บุคคลอื่นภายนอก ( ไม่มีกำไร / ขาดทุนจาการจักจำหน่ายเงินลงทุน )
  และอยู่ในระหว่างการหาผู้ร่วมลงทุนใหม่

  30 พฤศจิกายน 2548 บริษัทได้ดำเนินการขยายโครงการของบริษัทอย่างต่อเนื่อง
  โดยบริษัทได้จัดซื้อที่ดินตำบลบ้านเพ อำเภอเมือง จังหวัดระยอง จำนวนเนื่อที่ 104 ไร่
  ซึ่งที่ดินดังกล่าวตั้งอยู่บนถนนสุขุมวิท
  และวางแผนจะพัฒนาโครงการเป็นบ้านที่อยู่อาศัยในลักษณะอาคารพาณิชย์ บ้านเดี่ยว
  และบ้านเดี่ยวเนินเขา

  2 ตุลาคม 2549 บริษัทได้ทำสัญญาจะซื้อจะขายที่ดินกับบุคคลภายนอกจำนวน 32 – 3 – 58 ไร่
  บริเวณจังหวัดสมุทรปราการ (ห่างจากสนามบินสุวรรณภูมิ 8 กิโลเมตร)
  เพื่อใช้ประกอบธุรกิจพัฒนาอสังหาริมทรัพย์เป็นจำนวนทั้งสิ้น 58.5 ล้านบาท
  โดยบริษัทได้จ่ายเงินมัดจำค่าซื้อที่ดินจำนวนดังกล่าวเป็นจำนวนเงินทั้งสิ้น 7.00 ล้านบาท

  1 มีนาคม 2550 บริษัทได้เริ่มทำการพัฒนาพื้นที่จำนวน 32 – 3 – 58 ไร่ เพื่อจัดทำโครงการ
  บ้านร็อคการ์เด้นแอร์พอร์ต เฟส 1 และ โครงการ บ้านร็อคการ์เด้นแอร์พอร์ต เฟส 2
  ซึ่งมีลักษณะโครงการเป็น ทาวน์เฮาส์ 2 ชั้น บ้านแฝด 2 ชั้น และบ้านเดี่ยว 2 ชั้น
  โดยมีมูลค่าโครงการรวม 575.97 ล้านบาท

  2 มิถุนายน 2550 บริษัทได้ดำเนินการจัดตั้งบริษัทร่วมทุน
  ซึ่งจะเป็นการลงทุนร่วมกับกลุ่มนักลงทุนชาวสวีเดนและกลุ่มคนไทย ในอัตราส่วน 50:50
  ซึ่งบริษัทร่วมทุนนี้ชื่อว่า บริษัท ยามู พร็อพเพอร์ตี้ ดีเวลลอปเม้นท์ จำกัด และมีกรรมการทั้งหมด
  4 ท่านประกอบด้วย คุณวิรัตน์ ชินประพินพร คุณเนาวนิจ ศิลปรัตน์ และ 2
  ท่านจากกลุ่มนักลงทุนชาวสวีเดน โดยกรรมการผู้มีอำนาจลงนามผูกพันคือ คุณวิรัตน์ ชินประพินพร
  หรือ คุณเนาวนิจ ศิลปรัตน์ ลงนามร่วมกับกรรมการจากกลุ่มนักลงทุนชาวสวีเดนท่านใดท่านหนึ่ง
  โดยมีวัตถุประสงค์ในการจัดตั้งบริษัทร่วมทุน คือ

1.  โรงแรมติดริมทะเล

2.  บ้านพักตากอากาศ(villa),คอนโดมิเนียม

3.  โครงการทำท่าเทียบเรือยอร์ช

  29 มิถุนายน 2550 บริษัทได้ดำเนินการรวมธุรกิจภายใต้การควบคุมเดียวกัน
  โดยรับโอนกิจการบริษัท นวเทพ จำกัด ซึ่งเป็นบริษัทย่อยที่บริษัทถือหุ้น 100%
  มีที่ดินที่จังหวัดภูเก็ตจำนวน 500 กว่าไร่เข้าเป็นบริษัท บ้านร็อคการ์เด้น จำกัด (มหาชน)

  18 ตุลาคม 2550 ภายหลังที่บริษัทได้ซื่อที่ดินกับบุคคลภายนอกจำนวน 32 – 3 – 58 ไร่
  บริเวณตำบลศีรษะจระเข้น้อย กิ่งอำเภอบางเสาธง จังหวัดสมุทรปราการ ต่อมาในปี 2550
  บริษัทได้ดำเนินการจัดซื้อที่ดินเพิ่มกับบุคคลภายนอกที่มีที่ดินติดกับที่ดินของบริษัทในบริเวณเดียวกันจำนวน42-1-41ไร่
  เพื่อใช้ในการพัฒนาโครงการ บ้านร็อคการ์เด้น “แอร์พอร์ต”

  มกราคม 2551 โครงการบ้านร็อคการ์เด้น บายพาส 6 มีจำนวน 10 เฟส
  บริษัทได้เริ่มพัฒนาโครงการเฟสที่ 1 ในเนื้อที่โครงการ 23-2-42.2 ไร่
  โดยบริษัทจะทยอยพัฒนาโครงการบ้านร็อคการ์เด้น บายพาส 6 ทั้ง 10 เฟส

  มิถุนายน 2551 บริษัทได้รับอนุญาตจัดสรรโครงบ้านร็อคการ์เด้น แอร์พอร์ต เฟส 2
  ซึ่งมีเนื้อที่โครงการ 17-3-14 ไร่ โดยมีลักษณะโครงการเป็นบ้านแฝด 2 ชั้น และบ้านเดี่ยว 2
  ชั้น

  ตุลาคม 2551 บริษัทได้ทำการพัฒนาโครงการบ้านร็อคการ์เด้น แอร์พอร์ต เฟส 3
  ซึ่งมีขนาดโครงการ40-2-42.6ไร่โดยมีลักษณะโครงการเป็นบ้านแฝด 2 ชั้น และบ้านเดี่ยว 2
  ชั้น

  มกราคม 2552 บริษัทได้เปิดขายโครงการบ้านร็อคการ์เด้นบายพาส 6 เฟส 1 จำนวน 49 ยูนิต
  โดยมีลักษณะโครงการเป็นบ้านเดี่ยวสองชั้น บนเนื้อที่โครงการ 23 – 2 – 42.2 ไร่

  กุมภาพันธ์ 2552 บริษัทได้ดำเนินการก่อสร้างโครงการ บ้านร็อคการ์เด้น แอร์พอร์ต เฟส 2
  จำนวน 137 ยูนิต โดยมีลักษณะโครงการแบบบ้านแฝดจำนวน 102 ยูนิต บ้านเดี่ยวสองชั้นจำนวน
  35 ยูนิต บนเนื้อที่โครงการ 17 – 3 – 14 ไร่

  มีนาคม 2552 บริษัทได้เริ่มพัฒนาโครงการบ้านร็อคการ์เด้นบายพาส 6 เฟส 2
  โดยได้ดำเนินการปรับระดับพื้นที่โครงการ บนเนื้อที่โครงการ 27 – 3 – 11.2 ไร่

  พฤษภาคม 2552 บริษัทได้ดำเนินการวางระบบสาธารณูปโภคโครงการบ้านร็อคการ์เด้นบายพาส
  6 เฟส 2

  มิถุนายน 2552
  บริษัทได้ดำเนินการพัฒนาระบบสาธาณูปโภคโครงการบ้านร็อคการ์เด้นแอร์พอร์ตเฟส 3
  เสร็จเรียบร้อยแล้ว